શીર્ષક: મેહુલ ચોક્સી કૌભાંડ કઈ રીતે આચરતા? શું હતી મૉડસ ઑપરેન્ડી?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જાણકારોનું કહેવું છે કે મેહુલ ચોકસીને ભારત લાવવા માટેના પ્રયાસમાં ટેકનિકલ અડચણ ઊભી થઈ શકે છે.

Twitter કન્ટેન્ટ પૂર્ણ, 1

તેમના વકીલે આરોપ મૂક્યો છે કે તેમનું અપહરણ થયું અને તેઓ ભારતના નહીં પણ એન્ટિગાના નાગરિક છે એટલે એમને ભારતને સોંપી દેવાની વાત ખોટી છે. હાલ તેઓ ડૉમિનિકા પોલીસની કસ્ટડીમાં છે.

આ પહેલાં તેઓ એન્ટિગામાંથી ગુમ થઈ ગયા છે, એવા સમાચાર આવ્યા હતા.

એન્ટિગાના વડા પ્રધાન ગૈસ્ટન બ્રાઉનનું કહેવું છે કે દેશ છોડીને ચોકસીએ મોટી ભૂલ કરી છે એટલે તેમનો દેશ ચોકસીને પરત નહીં સ્વીકારે અને ડૉમિનિકા તેને એન્ટિગા મોકલવાને બદલે સીધા જ ભારત મોકલી આપે.

જાણકારોનું કહેવું છે કે ચોકસીને ભારત લાવવા માટેના પ્રયાસમાં ટેકનિકલ અડચણ ઊભી થઈ શકે છે. ચોકસીની ઠગાઈનો ભોગ બનેલાઓને આશા છે કે તેને પકડીને ભારત લાવવામાં આવે, પરંતુ પૈસા પાછા મળવાની તેમને બહુ થોડી આશા છે.

ચોકસીના ભાણેજ નિરવ મોદી ઉપર પંજાબ નેશનલ બૅન્કને રૂ. 14 હજાર કરોડના બનાવટી લૅટર્સ ઑફ અંડરસ્ટેન્ડિંગ આપવાનો આરોપ છે. તેઓ અત્યારે બ્રિટનમાં છે. તેમને ભારતમાં પ્રત્યાર્પિત કરવાના નિર્ણય સામેની અનેક અપીલો ફગાવી દેવામાં આવી છે.

મેહુલ ચોકસી નાગરિકત્વનો પેચ

ન્યૂઝ એજન્સી એએનઆઈને આપેલા ઇન્ટરવ્યૂમાં એન્ટિગાના વડા પ્રધાન ગૈસ્ટન બ્રાઉને કહ્યું, "અમારો દેશ મેહુલ ચોકસીને સ્વીકારશે નહીં. તેમણે દ્વીપ છોડી જઈને મોટી ભૂલ કરી છે. ડૉમિનિકાની સરકાર અને અધિકારીઓ અમારી સાથે સહયોગ કરી રહ્યાં છે. અમે ભારતને જાણ કરી દીધી છે. તેમને ભારતને સોંપી દેવામાં આવશે."

બ્રાઉને ઉમેર્યું, "મેં ડૉમિનિકાના વડા પ્રધાન તથા વહીવટીતંત્રને અપીલ કરી છે કે અહીંના નાગરિક તરીકે તેમને કેટલાક બંધારણીય અને કાયદાકીય અધિકારો મળેલા છે, એટલે તેમને અહીં પરત મોકલવામાં ન આવે. તેમની ધરપકડ કરીને તેમને ભારત મોકલવા માટે તજવીજ હાથ ધરવામાં આવે."

"મને નથી લાગતું કે તેમણે ડૉમિનિકાનું નાગરિકત્વ લીધું છે એટલે તેમને પરત મોકલવામાં કોઈ તકલીફ ન પડવી જોઈએ."

ભારતમાં મેહુલ ચોકસીના વકીલ વિજય અગ્રવાલે બીબીસી સાથે વાત કરતા જણાવ્યું, "સંયુક્ત રાષ્ટ્રના યુનિવર્સલ ડૅકલેરેશન મુજબ વ્યક્તિ જ્યાંથી આવી હોય ત્યાં જ તેને પરત મોકલવી જોઈએ. એટલે તેમને ડૉમિનિકાથી ભારત મોકલવાનો સવાલ જ ઊભો નથી  થતો. કારણકે, મારા અસીલ પાસે એન્ટિગાનો પાસપૉર્ટ છે. તેઓ ભારતનું નાગરિકત્વ છોડી ચૂક્યા છે."

"ડૉમિનિકાના પાસપૉર્ટ તથા ઇમિગ્રેશનને લગતાં કાયદા પણ એમ કહે છે કે વ્યક્તિ...